Diari Oficial de la Generalitat Valenciana


Sumari del DOGV 1952, del 28-01-1993 (1993/826981)

ORDRE d'11 de desembre de 1992, de la Conselleria d'Economia i Hisenda, per la qual acorda l'adquisició per la Generalitat Valenciana d'un immoble situat a València, C/ Llibertat, núm. 8, planta baixa dreta.
---------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/12/11/(6)/dof/vci/html**

### Dades del document

Número de DOGV
:   1952

Data del DOGV
:   28-01-1993

Secció del DOGV
:   DISPOSICIONS GENERALS

Número del document
:   1993/826981


Data del document
:   11-12-1992

Organisme emissor
:   Conselleria d'Economia i Hisenda

Tipus de document
:   Ordre

Ordre d'11 de desembre de 1992, de la Conselleria d'Economia i Hisenda, per la qual acorda l'adquisició per la Generalitat Valenciana d'un immoble situat a València, c/ Llibertat, núm. 8, planta baixa dreta.  
Com a conseqüència del projecte d'ampliació i ubicació de l'hemicicle del Palau de Benicarló i altres dependències de les Corts Valencianes, cal adquirir diversos immobles que confronten amb el Palau de Benicarló entre els quals es troba l?immoble situat al C/ Llibertat, num. 8, planta baixa dreta.  
A petició del President de les Corts Valencianes, i d'acord amb el que disposa l'article 30 de la Llei 3/1986, de 24 d'octubre, de Patrimoni de la Generalitat Valenciana, i ateses les valoracions i els informes que consten a l?expedient.  
ORDENE:  
Article primer  
Acordar l'adquisició mitjançant contractació directa a títol onerós i en virtut de compra- venda, de l?immoble que a continuació es descriu:  
Urbana: planta baixa de la dreta, és part d'un edifici situat en aquesta ciutat, districte de Serrans, carrer de la Llibertat, assenyalat amb el número vuit de l?illa cent quaranta-sis, que es compon de dues coses baixes, amb corral i escaleta independent que dóna accés a tres pisos alts, amb dues habitacions encarades, golfes i terrat, no hi consta en el títol la mesura superficial, però en mesurament practicat ha resultat que té 141 m2. Confronta: per la dreta, amb cosa de la Sra. Amparo Lleva; per l?esquerra amb la d'Adolfo Valle, i darrere, amb la del Baró de San Petrillo.  
L'immoble descrit figura inserit, a nom del Sr. José Mª Hervàs Benet, en el Registre de la Propietat de València, número deu, al tom 512, llibre 18 de la secció de Serrans, finca 723, inscripció 23ª.  
Aquest immoble figura lliure de càrregues i gravàmens.  
Article segon  
La compra, que necessàriament es formalitzarà en escriptura pública, es realitzarà per un preu de vuit milions vuit-centes set mil dues-centes noranta-cinc pessetes (8.807.295 PTA).  
Les despeses i els impostos que se'n deriven seran pagats per les parts, segons la llei.  
Article tercer  
El servei de Patrimoni de la Direcció General de Tributs i Patrimoni realitzarà els tràmits necessaris per a fer efectiu el que disposa aquesta ordre.  
València, 11 de desembre de 1992.  
El Conseller d'Economia i Hisenda,  
ANTONI BIRLANGA CASANOVA


Còpia Permalink ELI